ที่ นร 1008/ว 16 สํานักงาน ก.พ. ถนนติวานนท์ จังหวัดนนทบุรี 110009 ตุลาคม 2555 เรื่อง หลักเกณฑ์และเงื่อนไขการกําหนดตําแหน่ง ประเภทวิชาการ ระดับเชี่ยวชาญ ระดับกระทรวงด้านตรวจสอบภายใน อ้างถึง หนังสือสํานักงาน ก.พ. ที่ นร 1008/ว 17 ลงวันที่ 2 กรกฎาคม 2552อื่นๆ - ตามหนังสือที่อ้างถึง แจ้งมติ ก.พ. ให้ อ.ก.พ. กระทรวงพิจารณากําหนดตําแหน่งตามหลักเกณฑ์และเงื่อนไขการกําหนดตําแหน่งประเภทบริหาร ประเภทอํานวยการ ประเภทวิชาการ และประเภททั่วไป ตามมาตรา 47 แห่งพระราชบัญญัติระเบียบข้าราชการพลเรือน พ.ศ. 2551 มาเพื่อส่วนราชการทราบและถือปฏิบัติ ความแจ้งแล้ว นั้น บัดนี้ ก.พ. พิจารณาเห็นว่า เพื่อให้การบริหารทรัพยากรบุคคลของส่วนราชการเป็นไปอย่างเหมาะสมและมีประสิทธิภาพ ก.พ. จึงมีมติให้ยกเลิกหลักเกณฑ์และเงื่อนไขการกําหนดตําแหน่งประเภทวิชาการ ระดับเชี่ยวชาญ ระดับกระทรวง ในข้อ 3.1.2 ด้านตรวจสอบภายใน และให้ใช้ความต่อไปนี้แทน "3.1.2 ด้านตรวจสอบภายใน (1) เป็นตําแหน่งหัวหน้ากลุ่มตรวจสอบภายในที่ระบุไว้ในกฎกระทรวงแบ่งส่วนราชการหรือเป็นตําแหน่งสําหรับผู้ปฏิบัติงานที่มีความเชี่ยวชาญในงานด้านตรวจสอบภายใน โดยใช้ความรู้ ความสามารถ ประสบการณ์ และความเชี่ยวชาญในทางวิชาการ ต้องตัดสินใจหรือแก้ปัญหาในทางวิชาการที่ยากและซับซ้อนมาก และมีผลกระทบในวงกว้าง มีหน้าที่และความรับผิดชอบในการศึกษา วิเคราะห์ เสนอแนะ และให้คําปรึกษาเกี่ยวกับการตรวจสอบด้านการบริหารงาน การเงิน และการบัญชี รวมทั้งติดตาม ประเมินผล และรายงานผลการดําเนินงานของสํานักงานปลัดกระทรวง และกระทรวงในภาพรวม โดยรับผิดชอบงานขึ้นตรงต่อปลัดกระทรวง (2) ในกรณีของสํานักงานปลัดกระทรวงขนาดใหญ่ ที่มีภาระ ปริมาณ และความรับผิดชอบงานด้านตรวจสอบภายในทั้งระดับกระทรวงและสํานักงานปลัดกระทรวงจํานวนมาก มีความยุ่งยากซับซ้อน ให้สามารถกําหนดตําแหน่งประเภทวิชาการ ระดับเชี่ยวชาญ ด้านตรวจสอบภายใน เพิ่มอีก 1 ตําแหน่งได้ เพื่อเพิ่มประสิทธิภาพงานตรวจสอบภายในของกระทรวง และต้องแยกผู้รับผิดชอบงานการตรวจสอบภายในระดับกระทรวงและสํานักงานปลัดกระทรวงออกจากกันให้ชัดเจน ภายใต้เงื่อนไข ดังนี้ (2.1) เป็นตําแหน่งที่กําหนดในกลุ่มตรวจสอบภายในที่ปรากฏตามกฎกระทรวงแบ่งส่วนราชการ สําหรับสํานักงานปลัดกระทรวงขนาดใหญ่ ที่มีแผน/โครงการและงบประมาณ และหน่วยรับตรวจในสังกัดสํานักงานปลัดกระทรวงจํานวนมาก ทั้งในราชการบริหารส่วนกลาง และราชการบริหารส่วนกลางที่ไปตั้งในภูมิภาค หรือราชการบริหารส่วนภูมิภาค (2.2) เป็นตําแหน่งที่ต้องใช้ความรู้ ความสามารถ ประสบการณ์ และความเชี่ยวชาญในทางวิชาการ ในการตัดสินใจ การใช้ความคิด และการแก้ไขปัญหาในทางวิชาการที่ยากและซับซ้อน (2.3) มีผู้ปฏิบัติงานในกลุ่มตรวจสอบภายในที่เป็นตําแหน่งประเภทวิชาการ ระดับปฏิบัติการ ระดับชํานาญการ หรือระดับชํานาญการพิเศษ สายงานวิชาการตรวจสอบภายใน หรือสายงานอื่นที่เกี่ยวข้อง ได้แก่ สายงานวิชาการบัญชี และสายงานวิชาการการเงินและบัญชี ที่ปฏิบัติงานด้านตรวจสอบภายในระดับกระทรวง ไม่น้อยกว่า 4 ตําแหน่ง และระดับสํานักงานปลัดกระทรวง ไม่น้อยกว่า 4 ตําแหน่ง (3) ในกรณีที่มีการกําหนดตําแหน่งประเภทวิชาการ ระดับเชี่ยวชาญ ด้านตรวจสอบภายใน เพิ่มอีก 1 ตําแหน่งตาม (2) ให้กําหนดบทบาท หน้าที่ และความรับผิดชอบของตําแหน่งประเภทวิชาการ ระดับเชี่ยวชาญ ด้านตรวจสอบภายใน ของแต่ละตําแหน่ง ดังนี้ (3.1) ให้ตําแหน่งประเภทวิชาการ ระดับเชี่ยวชาญ ด้านตรวจสอบภายใน ที่ปฏิบัติหน้าที่หัวหน้ากลุ่มตรวจสอบภายใน รับผิดชอบงานตรวจสอบภายในระดับกระทรวงในภาพรวม มีบทบาทหน้าที่ในฐานะหัวหน้ากลุ่มที่ต้องกํากับ แนะนํา และตรวจสอบการปฏิบัติงานของผู้ใต้บังคับบัญชา รวมทั้งศึกษา วิเคราะห์ เสนอแนะ และให้คําปรึกษาเกี่ยวกับการตรวจสอบด้านการบริหาร การเงิน และการบัญชี ติดตาม ประเมินผล และรายงานผลการดําเนินงานของกระทรวงในภาพรวมต่อปลัดกระทรวง (3.2) ให้ตําแหน่งประเภทวิชาการ ระดับเชี่ยวชาญ ด้านตรวจสอบภายใน ที่กําหนดเพิ่มอีก 1 ตําแหน่งตาม (2) รับผิดชอบงานตรวจสอบภายในระดับสํานักงานปลัดกระทรวง ขึ้นตรงต่อหัวหน้ากลุ่มตรวจสอบภายในตาม (3.1) มีบทบาทหน้าที่ศึกษา วิเคราะห์ เสนอแนะ และให้คําปรึกษาเกี่ยวกับการตรวจสอบภายใน ทั้งการตรวจสอบทางการเงิน การดําเนินงาน การบริหาร การปฏิบัติตามข้อกําหนด ระบบงานสารสนเทศ และการตรวจสอบพิเศษอื่น ๆ รวมทั้งติดตาม ประเมินผล และจัดทํารายงานผลการดําเนินงานของหน่วยงานในสังกัดสํานักงานปลัดกระทรวง (4) ผ่านการประเมินคุณภาพงานของตําแหน่งตามหลักเกณฑ์การประเมินค่างานและให้ดําเนินการตามหลักเกณฑ์การยุบเลิกตําแหน่งที่ ก.พ. กําหนด ตามหนังสือสํานักงาน ก.พ. ที่ นร 1008/ว 17 ลงวันที่ 2 กรกฎาคม 2552" จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้วผู้มีอํานาจลงนาม - ขอแสดงความนับถือ (นายนนทิกร กาญจนะจิตรา)เลขาธิการ ก.พ.อื่นๆ - สํานักพัฒนาระบบจําแนกตําแหน่งและค่าตอบแทนโทร. 0 2547 1000 ต่อ 6653 6657โทรสาร 0 2547 1982